பெரும்பான்மைக்கு வெறும், எட்டு எம்.எல்.ஏ., க்களின் பலம் மட்டுமே தேவைப்படுவதால், பா.ஜ., தரப்பினர், குதிரை பேரத்திற்கு தயாராகி உள்ளதாக தகவல் வெளியாகியுள்ளது. எனவே, பா.ஜ.,வின் அதிரடி ஆபரேஷனிலிருந்து தப்பவும், எம்.எல்.ஏ.,க்கள் அணி மாறுவதை தடுக்கவும், காங்கிரஸ் மற்றும் ம.ஜ.த., - எம்.எல்.ஏ.,க்கள், பிரபல சொகுசு விடுதிகளில் தங்க வைக்கப்பட்டுள்ளனர். தமிழகத்தில் முதல்வராக இருந்த ஜெயலலிதா மறைவுக்குப் பின் நடந்த, 'கூவத்துார் பார்முலா'வை பின்பற்றி, நீச்சல் குளம், பார் உள்ளிட்ட அனைத்து வசதிகளுடன் கூடிய சொகுசு விடுதிகளுக்கு, காங்., மற்றும் ம.ஜ.த., - எம்.எல்.ஏ.,க்கள், சொகுசு பஸ்களில் நேற்று அழைத்துச் செல்லப்பட்டனர்.